Turvallisuus on meille ykkösasia. Luotettavat ja luvalliset, nuhteettoman taustan omaavat kuljettajamme ovat perustaksipätevyyden lisäksi käyneet Cabonline-akatemian koulutuksen, johon sisältyy mm. kielikoe ja paikallistuntemusta. Kaikki kuljettajamme ovat koko vuoronsa ajan kirjautuneina järjestelmäämme, joka kertoo auton tietojen lisäksi ajetut kyydit ja sijainnit.
FixuTaxilla kulkiessa et kohtaa ikäviä yllätyksiä kyydin hinnankaan suhteen. Hinnoittelumme on tilaustavasta riippuen joko mittariperusteista tai kiinteää (kun käytät sovellustamme tai online-tilauspalvelua). Kaikki maksut kirjautuvat järjestelmäämme ja kyydistä saa halutessaan kuitin.